armvectores/hy_wikipedia_2023 huggingface dataset:
Նոզատե

Նոզատե  (իտալերեն՝ Nosate), քաղաք Իտալիայում, գտնվում է Լոմբարդիա մարզի Միլան գավառում։
Բնակչությունը կազմում է 638 մարդ (2004 թվականի տվյալներով)։ Խտությունը կազմում է 160 մարդ/կմ²։ Տարածքը 4 կմ² է։ Էլեկտրոնային փոստ՝ 20020։ Հեռախոսային կոդ՝ 0331։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսա։ 0331 899530
Էլեկտրոնային հասցե։ nosate@tin.it
Գլխավոր կայք։ http://www.comune-nosate.it/ Archived 2009-04-27 at the Wayback Machine.


== Արտաքին հղումներ ==
http://www.comune-nosate.it/ Archived 2009-04-27 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Երուսաղեմի արքաների տոհմածառ

Երուսաղեմի արքաների տոհմածառ, 1099-1291 թվականներին ժամանակակից Իսրայելի, Պաղեստինի, Հորդանանի ու Լիբանանի տարածքում ստեղծված խաչակրաց պետության՝ Երուսաղեմի թագավորության իշխող վերնախավի տոհմածառը՝ ըստ արքայատոհմերի։ Այստեղ ներկայացված են Երուսաղեմի արքաներն ու թագուհիները, ովքեր իշխել են Երուսաղեմ քաղաքի նվաճումից՝ Առաջին խաչակրաց արշավանքից սկսած, մինչև 1291 թվականը՝ թագավորության նոր կենտրոն Աքքա քաղաքի անկումը։
Երուսաղեմի գահին բազմել են հիմնականում ֆրանսիական, հազվադեպ՝ գերմանական ծագում ունեցող ազնվականներ։ Նրանցից վերջինները՝ Լուսինյանները, իշխել են նաև Կիպրոսի թագավորությունում։ Լուսինյանների մայրական կողմի ներկայացուցիչները 1342 թվականից փոխարինել են նաև Հեթումյաններին և բազմել Կիլիկիայի հայկական թագավորության գահին։


== Աղբյուրներ ==
Catholic encyclopedia Godfrey of Bouillon. — New York


== Տես նաև ==
Բագրատունիների տոհմածառ
(2271) Կիսո

(2271) Կիսո (անգլ.՝ Kiso), աստերոիդ աստերոիդների հիմնական գոտում։ Հայտնաբերվել է 1976 թվականի հոկտեմբերի 22-ին Հիրոկի Կոսայի և Կիիտիրո Ֆուրուկավայի կողմից Կիսոյում։
Միջին հեռավորությունը Արեգակից կազմում է 2,75868 ա. մ., առավելագույնը մոտենում է 2,5969 ա. մ. հեռավորության վրա և հեռանում 2,9204 ա. մ.։ Արեգակի շուրջ մեկ ամբողջական պտույտ է կատարում 1673,6 երկրային օրվա ընթացքում, իր ուղեծրով շարժվելով միջինում 0,215106 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2271) Կիսո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(8529) Սինզի

(8529) Սինզի (անգլ.՝ Sinzi), աստերոիդ աստերոիդների հիմնական գոտում։ Հայտնաբերվել է 1992 թվականի հոկտեմբերի 19-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,439938 ա. մ., առավելագույնը մոտենում է 2,0844 ա. մ. հեռավորության վրա և հեռանում 2,7955 ա. մ.։ Արեգակի շուրջ մեկ ամբողջական պտույտ է կատարում 1392,09 երկրային օրվա ընթացքում, իր ուղեծրով շարժվելով միջինում 0,258604 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8529) Սինզի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բելասու

Բելասու, գետակ Արածանիի ավազանում։ Հոսում է Ալաշկերտի դաշտով։ Հիշատակում է Ջեյմս Մորիերը։


== Ծանոթագրություններ ==
Ակրոպոլիս (գյուղ, Սիմֆերոպոլի շրջան)

Անվան այլ կիրառումների համար տե՛ս՝ Ակրոպոլիս (այլ կիրառումներ)Ակրոպոլիս (ուկրաիներեն՝ Акрополiс, Ղրիմի թաթարերեն՝ Akropolis), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Հիմնադրվել է 2007 թվականին։
2007 թվականի տվյալներով Ակրոպոլիս գյուղում բնակվում էր 262 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մթություն (ֆիլմ)

«Մթություն» (անգլ.՝ The Darkness), ռեժիսոր Գրեգ Մայքլի ամերիկյան սարսափ ֆիլմ։ Համաշխարհային պրեմիերան տեղի է ունեցել 2016 թվականի մայիսի 13-ին։


== Սյուժե ==
Մեծ կիրճում հանգստանալուց հետո ընտանիքը վերադառնում է տուն, սակայն իրենց հետ բերելով ինչ-որ գերբնական ուժ։ Այդ ուժը իրեն սպասեցնել չի տալիս՝ իրենց փոքր զավակ Մայքը, որը հիվանդ է աուտիզմով, ամբողջ օրը շփվում է իր անտեսանելի ընկերոջ հետ, իսկ շուտով տանը սկսում են տեղի ունենալ տարօրինակ և վախենալու իրադարձություններ, անհասկանալի ձայների և տհաճ հոտերի ուղեկցությամբ։ Պարզվում է Մայքը տուն է բերել մութ աշխարհի հետ կապված հզոր ուժ։ Հոգիները` ժամանած հանդերձյալ աշխարհից, չէին պատրաստվում հեռանալ իրենց հավանած վայրից և իրենցից ազատվելը չափազանց դժվար է լինելու։


== Դերերում ==


== Արտադրություն ==
2014 թվականի փետրվարի 24-ին ֆիլմի դերերում հաստատվեցին Բեյքոնը և Միտչելը։ Ապրիլի 11-ին ֆիլմի դերասանական կազմին միացավ Դավիդ Մազոուզը։ Մայիսի 6-ին նախագծին միացավ Մինգ-Նա Վենը։ Մայիսի 7-ին Լյուսի Ֆրայը ընտրվեց Ստեֆանի դերում։ Մայիսի 9-ին Մեթ Վոլշին հաստատեցին Գերի Քարթերի դերում, իսկ նույն ամսվա 14-ին Ջենիֆեր Մորիսոնը ընտրվեց Ջոյ Քարթերի դերում։


=== Նկարահանումներ ===
Հիմնական նկարահանումները սկսվեցին 2014 թվականի ապրիլին Լոս Անջելեսում և ավարտվեցին նույն թվականի մայիսին։ Ամբողջ ֆիլմը նկարահանվել է Arri Alexa Plus 4: 3 տեսախցիկով։


== Ծանոթագրություններ ==
Գոմիկ (այլ կիրառումներ)

Գոմիկ, կարող է վերաբերել՝

Գոմիկ - գյուղ Արևելյան Հայաստանում, Կարսի մարզում
Գոմիկ - գյուղ Արևմտյան Հայաստանում, Էրզրումի վիլայեթի Կամախի գավառակում
Գոմիկ - գյուղ Արևմտյան Հայաստանում, Խարբերդի վիլայեթի Քյախթայի գավառակում
Գոմիկ - գյուղակ Արևմտյան Հայաստանում, Էրզրումի վիլայեթի Ալաշկերտի գավառակում
Գոմիկ - ձմեռանոց Արևմտյան Հայաստանում, Էրզրումի վիլայեթի Ալաշկերտի գավառակում
Գոմիկ - գյուղ Արևմտյան Հայաստանում, Վանի վիլայեթի Արճեշի գավառում
Գոմիկ - գյուղակ Արևմտյան Հայաստանում, Վանի վիլայեթի Արճեշի գավառում
Գոմիկ - գյուղ Արևմտյան Հայաստանում, Էրզրումի վիլայեթի Բայազետի գավառում
Գոմիկ - գյուղ Արևմտյան Հայաստանում, Էրզրումի վիլայեթի Դիադինի գավառակում
Գոմիկ - գյուղ, Երևանի նահանգի Երևանի գավառի Երևանի գավառակում
Գոմիկ - գյուղ Արևելյան Հայաստանում, Կարսի մարզի Կաղզվանի գավառում
Գոմիկ - գյուղ Երևանի նահանգի Շարուր-Դարալագյազի գավառում
Գոմիկ - գյուղակ Արևելյան Հայաստանում, Երևանի նահանգի Սուրմալուի գավառում
Գոմիկ - գյուղակ Արևելյան Հայաստանում, Երևանի նահանգի Սուրմալուի գավառում
Դահիյա դոկտրին

Դահիյա դոկտրին (եբրայերեն՝ דוקטרינת הדאחייה‎, անգլ.՝ Dahiya doctrine), Իսրայելի պաշտպանության բանակի գլխավոր շտաբի (ԻՊԲ ԳՇ) պետ Գադի Այզենկոտի կողմից մշակված անհամաչափ պատերազմի ռազմական դոկտրին, որն ընդգրկում է հակառակորդի քաղաքական ենթակառուցվածքների ոչնչացումը՝ հակառակորդի կոմբատանտներին այդ ենթակառուցվածքներից օգտվելու հնարավորությունից զրկելու համար, որի հասնելու համար ընդունելի է «անհամաչափ ուժի» կիրառումը։
Դահիյայի դոկտրին անվանակոչվել է Իսրայելի պաշտպանության բանակի կողմից ուժգին հարվածի ենթարկված Բեյրութի Դահիյա թաղամասի անունով, որտեղ 2006 թվականին Երկրորդ լիբանանյան պատերազմի ժամանակ տեղակայված էր Հեզբոլլահի կենտրոնական գրասենյակը։


== Ծանոթագրություններ ==
Իլյա Պետրուշևսկի

Իլյա Պավլովիչ Պետրուշևսկի (հունիսի 10 (22), 1898, Կիև, Ռուսական կայսրություն - 1977[…], Լենինգրադ, ՌԽՖՍՀ, ԽՍՀՄ), խորհրդային պատմաբան-արևելագետ։ Պատմական գիտությունների դոկտոր (1941), Լենինգրադի համալսարանի պրոֆեսոր (1947)։
1926 թ.-ին ավարտել է Բաքվի համալսարանի պատմաբանասիրական ֆակուլտետը (արևելագիտական թեքումով)։ Աշխատել է Բաքվում (1926 թ.-ից), Թիֆլիսում (1931 թ.-ից), Լենինգրադում (1936 թ.-ից)։ Աշխատությունները հիմնականում նվիրված են Անդրկովկասի, Իրանի, Միջին Ասիայի միջնադարյան և նոր պատմության զանազան հարցերին՝ ֆեոդալիզմի զարգացման առանձնահատկություններին, պետական կարգերին, դասակարգային հարաբերություններին, հողատիրության հիմնական ձեերին, հողօգտագործմանը, գյուղացիների ֆեոդալական կախվածությանը, հարկերին ու տուրքերին, ժողովրդական շարժումներին են։ Ունի նաև մի շարք աղբյուրագիտական հետազոտություններ։


== Ծանոթագրություններ ==


== Ծանոթագրություններ ==
Վալգյեռվե (այլ կիրառումներ)

Վալգյեռվե, կարող է վերաբերել՝

Վալգյեռվե - գյուղ Էստոնիայի Պիլվամաա նահանգի Վալգյեռվե շրջանում
Վալգյեռվե - շրջան Էստոնիայի Պիլվամաա նահանգում
Իոսեբ Նոնեշվիլի

Իոսեբ Նոնեշվիլի (վրաց.՝ იოსებ ნონეშვილი, ապրիլի 6, 1918(1918-04-06), Կարդանախ, Անդրկովկասյան ԴՖՀ - հոկտեմբերի 18, 1980(1980-10-18), Թբիլիսի, Վրացական ԽՍՀ, ԽՍՀՄ), վրացի բանաստեղծ։ Շոթա Ռուսաթավելու անվան մրցանակակիր։
Պատմաբան, հնագետ Ալեքսանդր Նոնեշվիլու հայրը։


== Կենսագրություն ==
Իոսեբ Նոնեշվիլին ծնվել է 1918 թվականին։ Բանաստեղծությունների առաջին ժողովածուն լույս է տեսել 1938 թվականին «Մեր սերունդ» ամսագրում։ 1940 թվականին ավարտել է Թբիլիսիի պետական համալսարանի բանասիրական ֆակուլտետը։ 1943-1946 թվականներին ծառայել է Խորհրդային բանակում։ Մասնակցել է Հայրենական մեծ պատերազմին։ 12 տարի խմբագրել է մանկական «Դիլա» («Առավոտ») ամսագիրը, այնուհետև՝ «Լիտերատուրուլի Սաքարթվելո» («Գրական Վրաստան») թերթը։ Եղել է Վրաստանի գրողների միության վարչության քարտուղարը։ Ունի բանաստեղծությունների և պոեմների շուրջ 30 ժողովածու։ Նրա ստեղծագործությունները թարգմանվել են բազմաթիվ լեզուներով։
Թաղված է Դիդուբեի պանթեոնում։


== Հիշատակ ==
Նոնեշվիլու ծննդավայր Կարդանախի գյուղում գործում է նրա անվան թանգարանը։


== Գրականություն ==
ზ. ბაბუნაშვილი, თ. ნოზაძე, „მამულიშვილთა სავანე“, თბ., 1994


== Ծանոթագրություններ ==
Աստերոիդների ցանկ (89101-89200)

Աստերոիդների ցանկ (89001-89100)  • Աստերոիդների ցանկ  • Աստերոիդների ցանկ (89201-89300)
 Աստերոիդների ցանկ (89001-89100)  • Աստերոիդների ցանկ  • Աստերոիդների ցանկ (89201-89300)


== Աղբյուր ==
«Discovery Circumstances: Numbered Minor Planets (85001)-(90000)»։ www.minorplanetcenter.net
Ալո (Խնուսի գավառ)

Անվան այլ կիրառումների համար տե՛ս՝ Ալո (այլ կիրառումներ)Ալո, գյուղ Արևմտյան Հայաստանում, Էրզրումի վիլայեթի Խնուսի գավառակում։
Բնակչության մասին տեղեկություններ հայտնի չեն։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Թաթար բորակի

Թաթար բորակի, բորակի կամ ալբորակի, հայկական ճաշատեսակ, որը հիմնականում պատրաստվում է մսով և խմորով։


== Պատրաստման եղանակները ==
Տարբերակ 1.
Մսով բորակի պատրաստելու համար անեկ խմորը բացում են լավաշի ձևով, կտրատում քառակուսի կամ կլոր, վրան դնում աղացած՝ սոխով, պղպեղով, կանաչիով, աղով համեմած մսի խճողակ։ Խմորը հավաքում են այնպես, որ միսը մնա կենտրոնում, ապա եփում տավարի մսի արգանակով։
Տարբերակ 2.
Երկրորդ դեպքում՝ բորակիի խմորը կտրատում են փոքր կտորների, եփում եռացրած աղաջրի մեջ։ Ուտում են սխտորած մածնով, վրան ավելացնելով հալած յուղ։
Թաթար-բորակին տարածված է Հայաստանի գրեթե բոլոր շրջաններում՝ առավելապես Շիրակի, Ջավախքի և Լոռվա բնակիչների շրջանում։
Միրիոստոմա ծակոտկեն

Միրիոստոմա ծակոտկեն (լատ.՝ Myriostoma coliforme), Geastraceae ընտանիքին պատկանող սունկ, որը գրանցված է Հայաստանի Հանրապետության Կարմիր գրքում։


== Նկարագրություն ==
Թերմոֆիլ պսամոտրոֆ սունկ է, որի 2-10 սմ տրամագծով պտղամարմինը գորշավուն է, երիտասարդ վիճակում՝ գնդաձև։ Հաստ և թեփուկավոր էկզոպերիդիումը արագ է պատռվում և առաջացնում է 4-12 բլթակ։ 3-5 մմ բարձրությամբ, գլանաձև, խրձերով դասավորված ոտիկների վրա նստած էնդոպերիդիումը գնդաձև է, իսկ վերևի մասում տափակ, մոխրաշագանակագույն կամ արծաթափայլ։ Էնդոպերիդիումի վերին մասում առաջանում են բազմաթիվ մանր և կլոր անցքեր։ Գլեբան շականակագույն է, կապիլիցիումը կազմված է պարզ կամ թեթևակի ճյուղավորված 3-4 մկմ լայնությամբ թելիկներից։ Գնդաձև, գորտնուկավոր և շագանակագույն սպորները 4-6 մկմ են։


== Տարածվածություն ==
Ընդհանուր արեալն ընդգրկում է Եվրոպան, Ասիան, Հարավային Կովկասը (Վրաստան, Հայաստան)։ Հայաստանում հանդիպում է Սևանի ֆլորիսիկական շրջանում («Սևան» ազգային պարկ, Արտանիշ թերակղզու տարածք)։


== Էկոլոգիա ==
Հանդիպում է օգոստոս ամսին, ավազոտ հողերի վրա, ալպիական գոտում, փշատերև անտառներում, 1800-2000 մ բարձրությունների վրա։


== Պահպանություն ==
Կրիտիկական վիճակում գտնվող տեսակ է։ Հայաստանում պահպանվում «Սևան» ազգային պարկի համապատասխան էկոհամակարգերի կազմում։


== Ծանոթագրություններ ==
Վենտիմիլիա

Վենտիմիլիա  (իտալերեն՝ Ventimiglia), կոմունա Իտալիայի Լիգուրիա մարզում՝ Իմպերիա գավառում։ Զբաղեցնում է 7 կմ² մակերես։ Բնակչությունը կազմում է 25 400 մարդ։ Փոստային ինդեքս՝ 18039, հեռախոսային կոդ՝ 0184:
Զաղիձոր Ներքին

Զաղիձոր Ներքին, ձմեռանոց ԽՍՍՀ Ալավերդու (Թումանյանի) շրջանում։ 1926 թվականին ուներ 1 հայ՝ բնակիչ։ Հետագայում լքվել է։


== Ծանոթագրություններ ==
(7350) 1993 VA

(7350) 1993 VA, աստերոիդ ապոլոնի ընտանիքում։ Հայտնաբերվել է 1993 թվականի նոյեմբերի 7-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 1,355807 ա. մ., առավելագույնը մոտենում է 0,8256 ա. մ. հեռավորության վրա և հեռանում 1,886 ա. մ., իսկ Երկրի ուղեծրին աստերոիդը նվազագույնը մոտենում է 0,0797 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 576,63 երկրային օրվա ընթացքում, իր ուղեծրով շարժվելով միջինում 0,62432 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7350) 1993 VA աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դաչնոե (գյուղ, Զմիյովի շրջան)

Անվան այլ կիրառումների համար տե՛ս՝ ԴաչնոեԴաչնոե (ուկրաիներեն՝ Дачне), գյուղ Ուկրաինայի Խարկովի մարզի Զմիյովի շրջանում։ Հիմնադրվել է 1680 թվականին։
2001 թվականի տվյալներով Դաչնոե գյուղում բնակվում էր 129 մարդ։ Բնակավայրը զբաղեցնում է 0,63 կմ² տարածք։ Բնակչության խտությունը կազմում էր 204,76 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժուրբինցի (գյուղ, Բերդիչևի շրջան)

Անվան այլ կիրառումների համար տե՛ս՝ ԺուրբինցիԺուրբինցի (ուկրաիներեն՝ Журбинці), գյուղ Ուկրաինայի Ժիտոմիրի մարզի Բերդիչևի շրջանում։
2001 թվականի տվյալներով Ժուրբինցի գյուղում բնակվում էր 287 մարդ։ Բնակավայրը զբաղեցնում է 2152 կմ² տարածք։ Բնակչության խտությունը կազմում էր 133,36 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բարվինկովո (այլ կիրառումներ)

Բարվինկովո, կարող է վերաբերել՝

Բարվինկովո - գյուղ, Ուկրաինայի Ժիտոմիրի մարզի Օվրուչի շրջանում
Բարվինկովո - գյուղ, Ուկրաինայի Սումիի մարզի Սումիի շրջանում
Բարվինկովո - գյուղ, Ուկրաինայի Վիննիցայի մարզի Պոգրեբիշչեի շրջանում
Տերևաթափ

Անվան այլ կիրառումների համար տե՛ս՝ Տերևաթափ (այլ կիրառումներ)Տերևաթափ, ծառերի, թփերի և հազվադեպ՝ որոշ խոտաբույսերի (եղինջ, զգայնուկ) տերևների թափվելն անբարենպաստ պայմանների առաջացումից։ Տերևն ապրում է սովորաբար 1 տարուց քիչ (որոշ բույսերինը՝ մինչև 25 տարի և ավելի) և ապա թափվում։ Որոշակի ժամանակում բոլոր տերևները թափող տեսակները կոչվում են տեևաթափ բույսեր, իսկ կլոր տարին տերևներ կրողները (որոնց տերևաթափը կատարվում է աստիճանաբար)՝ մշտականաչ կամ մշտադալար։

Տերևաթափին նախորդում են տերևի կենսաքիմիական, ֆիզիոլոգիական և կառուցվածքային խորը փոփոխություններ։ Քայքայվում է քլորոֆիլը, սննդանյութերը (հատկապես սպիտակուցները) տեղափոխվում են պահեստավորող օրգաններ կամ բույսի աճող մասերը։ Դեղին և նարնջագույն պիգմենտները՝ կարոտինոիդները, պահպանվում են ավելի երկար և պայմանավորում տերևների աշնանային գունավորումը։ Տերևաթափի մեխանիզմը պայմանավորված է տերևակոթունի ամրացման տեղում բաժանարար շերտի պարենքիմային բջիջների առաջացման հետ, որից հետո փոխադրող անոթների խուրձը կտրվում և տերևն ընկնում է սեփական ծանրության կամ քամու ազդեցությունից։
Տերևաթափը բնորոշ է գլխավորապես ցայտուն արտահայտված անբարենպաստ սեզոն ունեցող կլիմայական գոտիների բույսերին (բարեխառը գոտում՝ ձմեռ, արևա– և մերձարևադարձային գոտիներում՝ երաշտի սեզոն)։ Տերևաթափը բնականոն էվոլյուցիայի ընթացքում մշակված հարմարվողական երևույթ է՝ ուղղված բույսերի վերերկրյա մակերեսի կրճատմանը, որը նվազեցնում է խոնավության կորուստը և կանխում ճյուղերի կոտրվելը ձյան ծանրությունից։ Բարեխառը գոտում տերևաթափի նախապատրաստումը տեղի է ունենում լուսային օրվա տևողության կրճատման հետ կապված։ Բազմաթիվ մշտադալար բույսերի պարբերական տերևաթափը կապված է նոր տերևների արձակման հետ (գարնանը, ամռանը)։
Պառավաթումբ

Պառավաթումբ, գյուղական համայնք Արցախի Հանրապետության Մարտունու շրջանում։ Տեղաբաշխված է հանրապետության հարավարևելյան հատվածում։ Մարտունի շրջկենտրոնից գտնվում է 17 կմ հեռավորության վրա, իսկ մայրաքաղաք Ստեփանակերտից՝ 29 կմ հեռավորության վրա։


== Անվանում ==
Գյուղի «Պառավաթումբ» անվանման հետ կապված է մի ավանդազրույց։ Հնում գյուղի մոտով անցել է մի զորաբանակ։ Գյուղի տներից մեկում  մի պառավ կին հաց թխելիս է լինում։ Զորաբանակի հրամանատարը պառավին առաջարկում է զինվորներին հաց տալ, սակայն պառավը հրաժարվում է։ Հրամանատարի հրամանով  յուրաքանչյուր զինվոր մի բահ հող է գցում պառավի վրա և պառավը մնում է հողի «թմբի տակ» թաղված, որտեղից էլ առաջացել է գյուղի «պառավի թումբ՝ Պառավաթումբ» անվանումը։ Գյուղի անվան հաջորդ տարբերակը, ըստ գյուղի տեղաբնակների, կապվում է Կապանի Պառավաթումբ գյուղից  եկածների հետ, որոնք էլ գյուղն անվանել են իրենց հին բնակավայրի անունով։


== Աշխարհագրություն ==
Համայնքը լեռնային է, ունի 576,99 հա տարածք, որից 413,05 հա գյուղատնտեսական նշանակություն, 128,7 հա անտառային հողեր։ Պառավաթումբ համայնքի սահմանային գոտով հոսում է Խանաշեն գետը։ Համայնքի տարածքում առկա է 1 աղբյուր` «Մագուն», կա 1 չգործող ջրահավաք սրահ։


=== Կլիմա ===
Պառավաթումբ գյուղի կլիման բարեխառն մերձարևադարձային է, օդի տարեկան միջին ջերմաստիճանը +10 աստիճան է, հուլիսին ջերմաստիճանը կազմում է +18-ից մինչև +22 աստիճանի, առավելագույն ջերմաստիճանը հասնում է +37 աստիճանի, լեռներում՝ +32 աստիճանի։ Հունվարում ջերմաստիճանը հասնում է -8-ից մինչև -12 աստիճան, նվազագույնը՝ -17 աստիճանի, իսկ լեռներում ջերմաստիճանը հասնում է -26 աստիճանի։ Տեղումների քանակը կազմում է 410-520մմ։


== Պատմություն ==
1989-1990 թվականներին գյուղում կազմավորվել է ինքնապաշտպանական ջոկատ, որն առանձին, իսկ 1992 թ․ ներառվելով Մարտունու պաշտպանական շրջանի Պաշտպանական Բանակի ստորաբաժանումների կազմում, մասնակցել է Մարտունու, Մարտակերտի, Ասկերանի և Արցախի ուրիշ շրջանների բնակավայրերի ինքնապաշտպանական ու ազատագրական մարտերին։ Գյուղի բնակիչները մասնակցել են 1941-1945 թթ․ պատերազմին։


=== Պատմամշակութային հուշարձաններ ===
Պառավաթումբ գյուղում և նրա շրջակայքում պահպանվել են 18-րդ դարում կառուցված սբ․Աստվածածին եկեղեցին, 4-12-րդ դարերի սբ․ Գրիգոր Լուսավորիչ եկեղեցին, 4-13-րդ դարերի գյուղատեղի մնացորդները, 13-րդ դարի հին գերեզմանոցը, դպրոցի առաջին հարկում գյուղի հին մատուռն է, որին գյուղացիները «Ժամ» են անվանում։ Գյուղում  պահպանվել է «Ագռավաքար» կոչվող քարը, որի հետ կապվում է մի ավանդազրույց։


== Բնակչություն ==
Պառավաթումբ համայնքի բնակչության թվաքանակը կազմում է 140 մարդ, կա 40 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Պառավաթումբ գյուղի  բնակիչները զբաղվել և զբաղվում են  անասնապահությամբ, հացահատիկային, կերային,  բանջարաբոստանային կուլտուրաների մշակությամբ, շերամապահությամբ, մեղվապահությամբ։


== Հասարարակական կառույցներ ==
Գյուղում գործել և գործում են տարրական դպրոց(երեխաները ուսումը շարունակում են Կաղարծին գյուղի դպրոցում), ակումբ(2006 թ․ կառուցվել է նոր մշակույթի տուն), գրադարան, բուժկայան, առևտրի 1 կետ։


== Ծանոթագրություններ ==


== Արտաքին հղումներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.
Պավել Ակսյոնով

Պավել Ակսյոնով (ռուս.՝ Павел Аксёнов, 1960, Իժևսկ, ԽՍՀՄ), ռուս նկարիչ։


== Կենսագրություն ==
Պավել Ակսյոնովը ծնվել է 1960 թվականի Ռուսաստանի Դաշնության Իժևսկ քաղաքում։
Մանկական արվեստի դպրոցը ավարտելուց հետո, Պավելը ընդունվել է Սվերդլովսկի գեղարվեստի ուսումնարանը։ Ուսումնարանում սովորելով մոտ երեք տարի, նա վերադառնում է ծննդավայր Իժևսկ։
Ավարտել է Ուդմուրտական պետական ինստիտուտի նկարչագրաֆիկական բաժինը։ Նա եղել է «Лодка» արվեստի խմբի անդամ։ Մոսկվա տեղափոխվելուց անմիջապես հետո, նա ակտիվ գործունեություն է ունեցել «Галерея в Трёхпрудном переулке»-ում։


=== Անձնական կյանք ===
Ամուսնացած է։ Երկար տարիներ ապրել է Մեծ Բրիտանիայի Լոնդոն քաղաքում։


== Աշխատանքներ, որոնք գտնվում են տարբեր թանգարաններում ==
Տրետյակովյան պատկերասրահ Մոսկվա.
Ռուսաստանի պետական թանգարան Սանկտ Պետերբուրգ.


== Անձնական ցուցահանդեսներ ==
2012 — «Artists»: «Հայտնի Ուդմուրական Հանրապետություն» խմբագրություն, Իժևսկ.
2007 — «Պավել Ակսյոնով. Անհայտ նկարիչ». Սրճարան-պատկերասրահ «КофеART», Իժևսկ.
1991 — «Титаник». Галерея в Трёхпрудном переулке, Մոսկվա.
1991 — «Меандр». (Մոսկվա. с К. Реуновым, А. Тер-Оганьяном). Галерея в Трёхпрудном переулке, մոսկվա.
1991 — «Море водки». (совм. с К. Реуновым, Վալերի Կոշլյակով, А. Тер-Оганьяном). Галерея в Трёхпрудном переулке, Москва.


== Ծանոթագրություններ ==


== Արտաքին հղումներ ==
Ижевский художник рисует на лондонской бумаге ручной работы Archived 2013-11-10 at the Wayback Machine.
Про выставку легендарного Паши Аксенова
Վինի ճառագայթման օրենք

Վինի ճառագայթման օրենք, բացարձակ սև մարմնի ճառագայթման (հավասարակշիռ ճառագայթում) էներգիայի սպեկտրային բաշխման ջերմաստիճանային կախումն արտահայտող օրենք։ Տեսականորեն արտածել է Վիլհելմ Վինը, 1893 թվականին։ Դիտարկելով իդեալական հայելային պատեր ունեցող անոթում հավասարակշիռ ճառագայթման սեղմման պրոցեսը և հաշվի առնելով շարժվող հայելուց անդրադառնալու հետևանքով ճառագայթման հաճախականության փոփոխությունը (Դոպլերի սկզբունք), Վինը սև մարմնի ճառագայթման էներգիայի խտության համար ստացել է հետևյալ առնչությունները․ υν,Τ = ν3f(v/T) կամ υλ,Τ = λ−5φ(λТ), որտեղ f-ը և φ-ն համապատասխանաբար v/T-ի և λT-ի ֆունկցիաներ են, v-ն ճառագայթման հաճախականությունն է, λ-ն՝ ալիքի երկարությունը, Т-ն՝ բացարձակ ջերմաստիճանը։ Վինի տեսական կանխագուշակումը հետագայում հաստատվել է փորձերով։ Վինի ճառագայթման օրենքը Պչանկի ճառագայթման օրենքի սահմանային դեպքն է և ճիշտ է միայն մեծ հաճախականությունների տիրույթում։ Վինի ճառագայթման օրենքից կարելի է ստանալ Վինի շեղման օրենքը։
Տիգրան Պետրոսյանի հուշարձան (Ապարան)

Անվան այլ կիրառումների համար տե՛ս՝ Տիգրան Պետրոսյանի հուշարձան (այլ կիրառումներ)Տիգրան Պետրոսյանի հուշարձան, գտնվում է Արագածոտնի մարզի Ապարան քաղաքի Տիգրան Պետրոսյանի անվան հրապարակում։ Հուշարձանը տեղադրվել է 2005 թվականի հոկտեմբերի 22-ին։ Շախմատի արքան` Տիգրան Մեծը, թիկնոցով է՝ ձեռքի տակ շախմատի խաղաքարեր։


== Պատմություն ==
Հուշարձանը տեղադրվել է «Նիգ-Ապարան» հայրենակցական միության նախաձեռնությամբ։ Բացման արարողությանը ներկա են գտնվել ՀՀ պաշտպանության նախարար, Հայաստանի շախմատի ֆեդերացիայի նախագահ Սերժ Սարգսյանը, «Նիգ-Ապարան» հայրենակցական միության պատվավոր նախագահ, գլխավոր դատախազ Աղվան Հովսեփյանը, ապարանցիներ, հյուրեր։


== Հեղինակ ==
Ճարտարապետ` Միշա Մարգարյան (համահեղինակ` Հրաչյա Գալստյան)


== Տվյալներ ==
Հուշարձանի բարձրությունը պատվանդանով հինգուկես մետր է, նյութը բազալտ է։


== Տես նաև ==
Տիգրան Պետրոսյանի հուշարձան (Երևան, Դավթաշեն)
Տիգրան Պետրոսյանի հուշարձան (Երևան, Օղակաձև զբոսայգի)
Տիգրան Պետրոսյանի կիսանդրի (Երևան, Շախմատի տուն)


== Ծանոթագրություններ ==
Նովա Գորիցա

Նովա Գորիցա (սլովեներեն՝ Nova Gorica), քաղաք Սլովենիայի արևմտյան մասում, Իտալիայի հետ սահմանի մոտ։ Նույնանուն համայնքի վարչական կենտրոնն է։ Բուն քաղաքն զբաղեցնում է 3,5 քառակուսի կիլոմետր տարածք, որտեղ 2007 թվականի դեկտեմբերի 31-ի տվյալներով՝ բնակվում էր 13 290  մարդ։ Իսկ ամբողջ համայնքի բնակչության թվաքանակը կազմում էր 32 385։


== Պատմություն ==
Նովա Գորիցան հատակագծվել, պլանավորվել ու կառուցվել է ժամանակակից՝ մոդեռնիստական ճարտարապետության սկզբունքների հիման վրա, 1947 թվականից հետո, երբ Փարիզում կնքված խաղաղության դաշնագրով նոր սահմաններ հաստատվեցին նորաստեղծ Հարավսլավիայի Դաշնային Սոցիալիստական Հանրապետության և Իտալիայի միջև, ու Գորիցիա քաղաքը մնաց Հարավսլավիայի տարածքից դուրս, այդպիսով՝ Սոչա, Վիպավա հովիտները, Գորիցիա սարերը ընդգրկող տարածաշրջանը մնաց առանց ավանդական վարչական կենտրոն-քաղաքի։ 1948 թվականից Նովա Գորիցան փոխարինեց Գորիցիային այդ դերում՝ դառնալով Գորիշկա շրջանի (այդպես են անվանում սլովեններն իրենց երկրի արևմտյան հատվածը) վարչական կենտրոն-քաղաքը։
2011 թվականի մայիսից Նովա Գորիցան միացել է Գորիցիային ու Շեմպետեր-Վրտոյբային՝ մաս կազմելով անդրսահմանային մետրոպոլիսային մի գոտու, որը կառավարվում է համատեղ ձևավորված վարչակազմի կողմից։


== Պատկերասրահ ==

		
		
		
		
		


== Քույր քաղաքներ ==
 Ալեքսանդրովաց, Սերբիա
 Կլագենֆուրտ, Ավստրիա
 Օտոչաց, Խորվաթիա
 Սան Վենդեմիանո, Իտալիա


== Ծանոթագրություններ ==


== Արտաքին հղումներ ==

Պաշտոնական կայքէջը
Զբոսաշրջային տեղեկատվություն Archived 2006-10-19 at the Wayback Machine.
Բրենա (կոմունա)

Անվան այլ կիրառումների համար տե՛ս՝ Բրենա (այլ կիրառումներ)Բրենա (իտալերեն՝ Brenna), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 1817 մարդ, խտությունը՝ 454 մարդ/կմ²։ Զբաղեցնում է 4 կմ² տարածք։ Փոստային ինդեքս՝ 22040։ Հեռախոսային կոդ՝ 031։


== Արտաքին հղումներ ==
Բնակավայրի պաշտոնական կայք(իտալ.)


== Ծանոթագրություններ ==
Կաբրա դել Սանտո Կրիստո

Կաբրա դել Սանտո Կրիստո (իսպ.՝ Cabra del Santo Cristo ), բնակավայր և մունիցիպալիտետ Իսպանիայում։ Գտնվում է Խաեն գավառում, ինքնավար Անդալուսիա մարզում։ Մունիցիպալիտետի մի մասը գտնվում է Սեռա Մախինա շրջանում։ Տարածքը զբաղեցնում է 186 կմ2։ Բնակչությունը՝2070 մարդ (2010 թվականի տվյալներով)։ Գտնվում է պրովինայի վարչական կենտրոնից 73 կմ հեռավորության վրա։


== Արտաքին հղումներ ==
La Pagina de PacoSerrano Archived 2008-03-29 at the Wayback Machine.
(5823) Օրյո

(5823) Օրյո (անգլ.՝ Oryo), աստերոիդ աստերոիդների հիմնական գոտում։ Հայտնաբերվել է 1989 թվականի դեկտեմբերի 20-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 2,774274 ա. մ., առավելագույնը մոտենում է 2,3173 ա. մ. հեռավորության վրա և հեռանում 3,2312 ա. մ.։ Արեգակի շուրջ մեկ ամբողջական պտույտ է կատարում 1687,81 երկրային օրվա ընթացքում, իր ուղեծրով շարժվելով միջինում 0,213295 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,97° անկյուն։
Օրյո աստերոիդը պատկանում է Գեֆյոնի աստերոիդների ընտանիքին, որի մեջ ներառված են այս պահին հայտնի 766 անդամներ։ Ընտանիքի ներքին սահմանը անցնում է 2,74 ա. մ. հեռավորության վրա Արեգակից, իսկ արտաքին սահմանը՝ 2,82 ա. մ.-ի վրա։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5823) Օրյո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նորայր Նուրիկյան

Նորայր Արամի Նուրիկյան (բուլղար․՝ Норайр Нурикян, հուլիսի 26, 1948(1948-07-26), Սլիվեն, Բուլղարիայի Ժողովրդական Հանրապետություն), հայազգի բուլղարացի ծանրամարտիկ, մարզիչ, Բուլղարիայի բազմակի չեմպիոն, Եվրոպայի չեմպիոն (1976), աշխարհի կրկնակի չեմպիոն (1972, 1976) և Օլիմպիական խաղերի կրկնակի չեմպիոն (1972, 1976), աշխարհի հնգակի ռեկորդակիր։ Արժանացել է Բուլղարիայի Սոցիալիստական աշխատանքի հերոսի կոչման, պարգևատրվել է Բուլղարիայի Ժողովրդական Հանրապետության առաջին աստիճանի շքանշանով։ 1994 թվականին Նորայր Նուրիկյանի անունը ներառվել է Ծանրամարտի փառքի սրահում։


== Կենսագրություն ==
Նորայր Նուրիկյանը ծնվել է 1948 թվականի հուլիսի 26-ին Բուլղարիայի Սլիվեն քաղաքում հայերի ընտանիքում։ Հաճախել է ջութակի դասերի։ 1958-1959 թվականներին նրա ուսուցիչներից մեկը, նշելով նրա ուժեղ լինելը, ասել է, թե նա պիտի զբաղվի ոչ թե ջութակ նվագելով, այլ բռնցքամարտով։ Հետագայում նա մի որոշ ժամանակ խաղացել է բասկետբոլ, սակայն ոչ այնքան բարձրահասակ լինելու պատճառով հաջողության չի հասել այդ բնագավառում։
1966 թվականին Նորայր Նուրիկյանն սկսել է զբաղվել ծանրամարտով բուլղարացի հայտնի մարզիչ Իվան Աբաջիևի գլխավորությամբ։ 1969 թվականին Նորայր Նուրիկյանը Բուլղարիայի ազգային հավաքականի կազմում առաջին անգամ մասնակցելէ Եվրոպայի առաջնությանը, որ անցկացվում էր Վարշավայում, և զբաղեցրել է երրորդ տեղը՝ արժանանալով բրոնզե մեդալի։ Նորայր Նուրիկյանը մեծ հաջողության է հասել 1972 թվականին Մյունխենում անցկացվող Օլիմպիական խաղերի ժամանակ, որտեղ նա համառ պայքարում հաղթել է ԽՍՀՄ ներկայացնող ծանրամարտիկ Դիտո Շանիձեին ու հռչակվել աշխարհի ու Օլիմպիական խաղերի չեմպիոն։ Ընդ որում՝ նա սահմանել է աշխարհի նոր ռեկորդ ըստ եռամարտի միավորների գումարի։ 1973 թվականին Նորայր Նուրիկյանը Եվրոպայի ու աշխարհի առաջնություններում զիջել է Դիտո Շանիձեին, իսկ 1974 թվականին՝ նաև բուլղարացի ծանրամարտիկ Գեորգի Տոդորովին, ինչից հետո որոշել է կիսաթեթև քաշային կարգից անցնել թեթև քաշային կարգ։ 1976 թվականին, հանդես գալով արդեն գերթեթև քաշային կարգում, Նորայր Նուրիկյանը հաղթել է Բեռլինում անցկացվող Եվրոպայի առաջնությունում և Մոնրեալում անցկացվող Օլիմպիական խաղերում՝ կրկին սահմանելով աշխարհի ռեկորդ վարժությունների միավորների գումարով։
1977 թվականին Նորայր Նուրիկյանն սկսել է զբաղվել մարզչական գործունեությամբ։ Երկար ժամանակ նա եղել է Իվան Աբաջիևի օգնականը, իսկ 1990 թվականին գլխավորել է Բուլղարիայի ազգային հավաքականի մարզչական գրասենյակը։ Հետագայում նա եղել է Բուլղարիայի ծանրամարտի ֆեդերացիայի գլխավոր քարտուղարը և Ծանրամարտի միջազգային ֆեդերացիայի փոխնախագահը, որպես դատավոր հանդես է եկել միջազգային մրցությունների ընթացքում, այդ թվում՝ 2008 թվականին Պեկինում անցկացված Օլիմպիական խաղերի ժամանակ։


== Ծանոթագրություններ ==


== Արտաքին հղումներ ==
Нораир Նորայր Նուրիկյանը Chidlovski.net կայքում (անգլ.)
http://www.sports-reference.com/olympics/athletes/nu/norair-nurikyan-1.html Archived 2009-08-31 at the Wayback Machine.
Սեմենովսկի գյուղական խորհուրդ (Բլիզնյուկովսկի շրջան)

Անվան այլ կիրառումների համար տե՛ս՝ Սեմենովսկի գյուղական խորհուրդ (այլ կիրառումներ)Սեմենովսկի գյուղական խորհուրդ  (ուկրաիներեն՝ Семенівська сільська рада), Ուկրաինայի Խարկովի մարզի Բլիզնյուկովսկի շրջանում։
2001 թվականի տվյալներով Սեմենովսկի գյուղական խորհրդում բնակվում էր 625 մարդ։ Բնակավայրը զբաղեցնում է 67.4 կմ² տարածք։ Բնակչության խտությունը կազմում էր 9.27 մարդ/կմ²։ Խորհրդում կա 3 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Պինյոս

Պինյոս (հուն․՝ Πηνειός), գետ Հունաստանի Թեսալիա պերիֆերիայում (մարզում)։ Գետն անվանակոչվել է հունական Պենեյ աստծու անունով։ Ուշ միջնադարում գետը հայտնի էր նաև որպես Սալամբրիաս կամ Սալաբրիաս (Σαλα[μ]βριάς)։
Գետը հոսում է Պինդոս լեռներից և լցվում Եգեյան ծով, Տեմպեի հովտի հյուսիսարևելյան շրջանը, Ստոմիո գյուղի շուրջը։
Այն առաջացնում է մեծ գետահովիտ, որը հայտնի է իր գեղեցկությամբ և կենդանիների բազմազանությամբ։ Գետի ընդհանուր երկարությունը 216 կմ է։ Ակունքը գտնվում է Մալակասի գյուղի մոտ, Պինդոսի արևելյան լանջին, Մեցովոյի արևելքում։ Մետեորա մարզը և Լարիսա քաղաքը գտնվում են գետի ափին։
1960-ական թվականներին Աթենք-Սալոնիկ ավտոմայրուղին կառուցվել է Տեմպեի հովտի մեծ մասում։
Պենեյ գծանավը ստացել է իր անվանումը գետի անունից։


== Վտակներ ==
Պենեյի հիմնական վտակներն են՝ Մալակասիոտիկո Ռեմա (Հոսանք), Մուրկանիս (հոսանք), Պորտայիկոս, Լիթայոս, Պամիսսոս, Էնիպեաս և Տիտարիսսիոս։
Պենեյը հոսում է հետևյալ շրջաններով, ակունքից սկսած՝ Մալակասի, Կալամպակա, Մեգարչի, Մեգալա Կալուվիա, Ֆարկադոնա, Լարիսա, Էվանգելիսմոս, Օմոլոյո։


== Արտաքին հղումներ ==
Պինյոս գետ Archived 2005-09-02 at the Wayback Machine.
Բուսակ (կանտոն)

Բուսակ (ֆր.՝ Boussac), Ֆրանսիայի կանտոն է, գտնվում է Լիմուզան շրջանում։ Կրյոզ դեպարտամենտի կանտոնն է։ Մտնում է Գերե օկրուգի մեջ։ Համաձայն 2006 թվականի մարդահամարի կանտոնի բնակչությունը 5369 մարդ էր։Կանտոնի համարը 2308 է։ Բուսակ կանտոնում կա 13 կոմունա, որոնցից ամենամեծը Բուսակ կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)Буссак (кантон)
Սեն Մարի լը Պլեն

Սեն Մարի լը Պլեն (ֆր.՝ Saint-Mary-le-Plain), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 156 մարդ, բնակչության խտությունը` 7.16 մարդ/կմ²։ Բնակավայրը զբաղեցնում է 21.8 կմ² տարածք։


== Աշխարհագրություն ==
Գտնվում է Փարիզ քաղաքից 420 կմ հարավ, Կլերմոն Ֆերան քաղաքից` 70 կմ հարավ, Օրիյակ քաղաքից` 65 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 89 աշխատունակ (15-64 տարեկան) բնակիչ, որոնցից ակտիվ էին 73-ը, իսկ ոչ ակտիվները` 16։ Ակտիվության ցուցանիշը կազմում է 82,0 %։ 73 աշխատունակ մարդկանցից աշխատել է 69 անձ (46 տղամարդ և 23 կին)։ Գործազուրկ են եղել 4 անձ (1 տղամարդ և 3 կին)։ 16 անաշխատունակներից 2-ը եղել են աշակերտներ կամ ուսանողներ, 7-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բազրկան (Բայազետի գավառ)

Անվան այլ կիրառումների համար տե՛ս՝ Բազրկան (այլ կիրառումներ)Բազրկան, գյուղ Արևմտյան Հայաստանում, Էրզրումի վիլայեթի Բայազետի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Եդեսիայի բարբառ

Եդեսիայի բարբառ (նաև՝ Ուրհայի բարբառ, Ուրֆայի բարբառ)՝ հայերենի հա ճյուղի բարբառ։
Խոսվել է Եդեսիայում և շրջակայքում։ Մեծ եղեռնից հետո այդ բարբառով խոսողների առանձին ներկայացուցիչներ ցրվել են այլ երկրներ։
Ձայնավորների մեջ արմատական փոփոխություններ չեն նկատվում. գրաբարի ձայնեղների դիմաց բարբառն ունի շնչեղ խուլեր, խուլերի դիմաց՝ ձայնեղներ։ Հոգնակիներն են՝ էր (միավանկների համար), դäք (բազմավանկների համար). ը հոդն ունի նաև ա ձևը. գերակշռում են ի, ա հոլովումները, հոգնակին ու հոլովման է. բայերն ունեն ել, իլ, ալ խոնարհումները, ներկան կազմվում է ա մասնիկով (գարթամ ա), շարունակականը սկզբից ավելացնում է կը, կրավորական խոնարհումը ի-ով է։


== Ծանոթագրություններ ==
Իակինֆ

«Իակինֆ» (ռուս.՝ «Иакинф»), ռուս ժամանակակից գրող Վիկտոր Պելևինի վիպակը, որը լույս է տեսել 2019 թվականին «Թեթև հպումների արվեստ» ժողովածուում։


== Բովանդակություն ==
Հեռուստատեսության աշխատակից Տիմոֆեյը, բանկային բրոքեր Անդրոնը, պատուհանների «Բալկոննի մատերիկ» ընկերության չափող Իվանը և սոցիոլոգ-եվրամարքսիստ Վալենտինը հանդիպում են Նեպալում, շրջում բազմաթիվ լեռնային արահետներ և որոշում են միասին գնալ Նալչիկ՝ որպես փոքրիկ զվարճանք։
Տուրիստական բազայի լեռնային արշավների ուղեկցորդ է կցվում երկար մոխրագույն մազերով և երիտասարդ դեմքով ծերունի Իակինֆը, կամ Ակինֆի Իվանովիչը։ Վիպակի ամբողջ սյուժեն տեղավորվում է էկզոտիկ անունով ուղեկցորդի հարուստ կենսագրության մեջ, որը ծնվել է Մոսկվայում, ապրել է Ստարոկոնյուշեննի նրբանցքում, ստացել բժշկի դիպլոմ, բայց 1990-ական թվականներին, երբ բոլոր նախկին ուղիները խառնվել էին և նորերը գցվում էին շոշափելով, նա դառնում է  տարածաշրջանային մասշտաբի էքստրասենս (այստեղ Պելևինը, այսինքն` Իակինֆը, առաջարկում է իր ընթերցողներին, այսինքն` չորս ունկնդիրներին, հեռուստատեսության էքստրասենսների պատմության ընդարձակ դասընթաց), և ճակատագիրը բերում է Նալչիկ։


== Գնահատական ==
«Թեթև հպումների արվեստը» գիրքը հարուստ չէ սյուժետային շրջադարձերով։ Հերոսներին տրվել են անուններ, որպեսզի նրանք ինչ-որ կերպ զանազանվեն միմյանցից, բայց հերոսները միաչափ են, իսկ գլխավորը տեղի է ունենում գաղափարների դաշտում։ «Իակինֆ» վիպակի հիմնական գաղափարը զոհաբերությունն է։ Մասնավորապես՝ մարդկային։ Մասնավորապես, եղջյուրավոր Բաալ աստծուն, կամ Կրոնոսին, կամ Սատուռնին. ժամանակի աստծուն, որն ուտում է իր երեխաներին և այդպիսով սնվում նրանցում եղած էներգիայով։ Եվ այդ էներգիայի փշրանքներից տալիս է նրանց, ովքեր իրեն ծառայում են և ժամանակին սնունդ են ապահովում։ Զոհերը՝ «իրենց ժամանակի երեխաները», անհետանում են այնպես, կարծես նրանք երբեք գոյություն չեն ունեցել։ Նույնիսկ նրանց մասին հիշողություն չի մնում։ Բայց նրանց, ովքեր այդ զոհաբերություններն անում են, ինչ-որ բան հասնում է։
Ընդհանուր առմամբ, «Իակինֆը» ճարպկորեն է կառուցված և, առհասարակ, ժանրային առումով անթերի է։ Ըստ Պելևինի բանաձևի, որով նա կրկին ու կրկին հավաքում է հաջորդ գիրքը, նրա ամրության պաշարը շուտով չի սպառվի։ Այլ բան է, որ կենդանի դասականը սկսել է շատ ավելի պարզ վերաբերվել ֆորմալ կողմին և երկար ժամանակ չի փորձել ինքնատիպ լինել ոչ կառուցվածքի, ոչ էլ կերպարների պատկերման տեսանկյունից։ Գաղափարների ձնահյուսքը ծանրաբեռնում է սյուժետային ինտրիգը՝ հանգուցալուծում, զրույցների երկար շարք, գագաթնակետ, վարագույր։


== Ծանոթագրություններ ==


== Արտաքին հղումներ ==
«Искусство легких касаний»: выходит новая книга Виктора Пелевина!!! В ней русские хакеры распространяют толерантность в США.
Все, что тебя касается: стоит ли читать новую книгу Виктора Пелевина.
Թռիչքային օրեր

«Թռիչքային օրեր» (ռուս.՝ «Дни лётные»), խորհրդային կինոդրամա խորհրդային ՌՕՈՒ օդաչուների մասին։ Պրեմիերան կայացել է 1966 թվականի օգոստոսի 15-ին։


== Սյուժե ==
Կործանիչ ինքնաթիռի օդաչուն առավել ռոմանտիկն է ռազմական մասնագիտությունների շարքում։ Եվ ամենավտանգավորներից և ծանրներից մեկը։ Այս մասնագիտությունը որոշում է ֆիլմի երիտասարդ հերոսների վարքագիծը և նրանց վերաբերմունքը կյանքի նկատմամբ։
Երեք սպաներ, երեք երիտասարդ լեյտենանտ, երեք ընկերներ ծանր ծառայություն են իրականացնում ավիացիոն գնդերից մեկում։ Ֆիլմում ներկայացվում են նրանց առաջին հաջողություններն ու անհաջողությունները, առաջին կորուստներն ու ձեռքբերումները։


== Դերերում ==
Նիկոլայ Օլալին (կինոդեբյուտ) – Նիկոլայ Բոլդիրև
Յուրի Կուզմենկով – Անդրեյ 
Վլադիմիր Պետչենկո – Ալեքսեյ
Նիկոլայ Երյոմենկո – «բատյա», ավիագնդի հրամանատար
Ադա (Ալլա) Վոլոշինա – Ալեքսեյի հարսնացուն
Նիկոլայ Բարմին – գեներալ Բարիբին, հրամանատար 
Վերա Ալենտովա – Լիդիա Ֆեոդորովնա, ուսուցիչ (լուսագրերում նշված է որպես Վ. Բիկովա)
Բորիս Սավչենկո – օդաչու
Վերա Բիկովա-Պիժել
Ֆեոդոր Գլադկով – էպիզոդ
Յուրա Պետրուշև


== Նկարահանող խումբ ==
Սցենարիստ` Լեոնիդ Ռիզին
Բեմադրող ռեժիսորներ՝ Նիկոլայ Լիտուս, Լեոնիդ Ռիզին
Օպերատոր` Վիտալի Կալաշնիկով
Կոմպոզիտոր` Եվգենի Զուբցով
Բեմադրող նկարիչ՝ Վիտալի Շավել
Ռեժիսոր` Իգոր Վետրով


== Ծանոթագրություններ ==


== Արտաքին հղումներ ==
«Թռիչքային օրեր»(անգլ.) ֆիլմը Internet Movie Database կայքում
Կեեռբա

Կեեռբա (էստ․՝ Keerba), գյուղ Էստոնիայի Վիրումաա նահանգի Մեռեմյաե շրջանում։
2011 թվականի տվյալներով գյուղում բնակվում էր 11 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պորտու (այլ կիրառումներ)

Պորտու, կարող է վերաբերել՝

Պորտու - քաղաք Պորտուգալիայում
Պորտու - պորտուգալական սպորտային ակումբ համանուն քաղաքից
Կառավարության գլուխ

«Կառավարության գլուխը» (անգլ.՝ Head of State), 2003 թվականին թողարկված ամերիկյան կինոկատակերգություն, որի ռեժիսորը Քրիս Ռոքն է։ Այս ֆիլմը եղել է Ռոքի առաջին ռեժիսորական ֆիլմը։ Համաշխարհային պրեմիերան կայացել է 2003 թվականի մարտի 28-ին։


== Սյուժե ==
Ամենաթեժ նախընտրական քարոզաշավի ժամանակ Վաշինգտոնի շրջանի թեկնածուն հրահանգել է երկար ապրել։ Հենց այդ պատճառով դեմոկրատական կուսակցությանը ոչինչ չի մնում անել, միայն փոխել նախագահին և տալ նախագահի պաշտոնը սևամորթ Մեյսոն Գիլիամոմին։ Ոչ ոք չի կասկածում, թե ինչպես Գիլիամոմինը հայտնվեց ուշադրության կենտրոնում։


== Դերերում ==


== Ծանոթագրություններ ==
Պանայոտիս Ռեցոս

Պանայոտիս Ռեցոս (հունարեն՝ Παναγιώτης Ρέτσος, օգոստոսի 9, 1998(1998-08-09), Յոհաննեսբուրգ, ՀԱՀ), հույն պրոֆեսիոնալ ֆուտբոլիստ։ Ներկայումս հանդես է գալիս Բայեր Լևերկուզենի և Հունաստանի ազգային հավաքականի կազմում։ Խաղում է կենտրոնական պաշտպանի դիրքում։


== Ակումբային կարիերա ==


=== Օլիմպիակոս ===
Ռեցոսը Օլիմպիակոսի ակադեմիայի սան է։ 2016 թվականի ամռանը նա տեղափոխվեց ակումբի առաջին թիմ։ Իր պրոֆեսիոնալ դեբյուտը նշեց 2016 թվականի օգոստոսի 25-ին՝ Եվրոպայի Լիգայի որակավորման փուլի Արոկայի դեմ խաղում։ Առաջնությունում իր դեբյուտը նշեց սեպտեմբերի 11-ին՝ Վերիայի դեմ խաղում։ Եվրոպայի Լիգայի խմբային փուլում իր առաջին հանդիպումը անցկացրեց հոկտեմբերի 20-ին՝ Աստանայի դեմ խաղում։ 18 տարեկան, 5 ամսական և 30 օրական հասակում Ռեցոսը դարձավ Օլիմպիակոսի պատմության ամենաերիտասարդ ավագը՝ ավագի փողկապով խաղադաշտ դուրս գալով 2017 թվականի փետրվարի 8-ին՝ Ատրոմիտոսի դեմ խաղում։ 2016-17 մրցաշրջանում նա Օլիմպիակոսի հետ հաղթեց Հունաստանի առաջնությունը և ճանաչվեց առաջնության լավագույն երիտասարդ ֆուտբոլիստ։ Օլիմպիակոսի առաջին թիմի կազմում Ռեցոսը անցկացրեց 40 հանդիպում։


=== Բայեր Լևերկուզեն ===
2017 թվականի օգոստոսի 30-ին Ռեցոսը 22 միլիոն եվրոյի դիմաց տեղափոխվեց Բայեր Լևերկուզեն։ Ակումբը նրա հետ կնքեց 5 տարվա պայմանագիր՝ առաջ անցնելով Արսենալից, Տոտենհեմից, Օլիմպիկ Լիոնից և Ստադ Ռենից, որոնք նույնպես հետաքրքրված էին պաշտպանի ծառայություններով։ Իր դեբյուտը Բունդեսլիգայում նշեց 2017 թվականի սեպտեմբերի 17-ին՝ Ֆրայբուրգի դեմ խաղում՝ ճանաչվելով այս հանդիպման լավագույն ֆուտբոլիստ։ Իր առաջին գոլը պրոֆեսիոնալ կարիերայում Ռեցոսը խփեց 2018 թվականի ապրիլի 9-ին՝ ՌԲ Լայպցիգի դեմ խաղում։


== Միջազգային կարիերա ==
Ռեցոսը ծնվել է Հարավաֆրիկյան Հանրապետությունում հույն ծնողներից, և իրավասու էր ներկայացնել Հարավային Աֆրիկան ու Հունաստանը միջազգային ասպարեզում։ Այնուամենայնիվ, նա ընտրեց Հունաստանը, և Հունաստանի ազգային հավաքականի կազմում իր դեբյուտը նշեց 2017 թվականի օգոստոսի 31-ին՝ Էստոնիայի դեմ խաղում։


== Կարիերայի վիճակագրություն ==


=== Ակումբային վիճակագրություն ===
2018 թվականի ապրիլի 17-ի դրությամբ


== Նվաճումներ ==


=== Ակումբային ===
Օլիմպիակոս

Հունաստանի առաջնություն․ 2016–17


=== Անհատական ===
Հունաստանի առաջնության տարվա լավագույն երիտասարդ ֆուտբոլիստ․ 2016–17


== Ծանոթագրություններ ==


== Արտաքին հղումներ ==
Ռեցոսի պաշտոնական Ինստագրամի էջը
Ռեցոսը transfermarkt-ում
Ռեցոսը soccerbase.com-ում
Ռեցոսը WhoScored.com կայքում
Ռեցոսը Բայեր Լևերկուզենի պաշտոնական կայքում
Ռեցոսը Բունդեսլիգայի պաշտոնական կայքում Archived 2019-11-05 at the Wayback Machine.
Ռեցոսը Հունական Սուպերլիգայի պաշտոնական կայքում Archived 2018-03-08 at the Wayback Machine.
Ռեցոսը ՈՒԵՖԱ-ի պաշտոնական կայքում
(7462) Գրենոբլ

(7462) Գրենոբլ (անգլ.՝ Grenoble), աստերոիդ աստերոիդների հիմնական գոտում։ Հայտնաբերվել է 1984 թվականի նոյեմբերի 20-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,267533 ա. մ., առավելագույնը մոտենում է 2,017 ա. մ. հեռավորության վրա և հեռանում 2,518 ա. մ.։ Արեգակի շուրջ մեկ ամբողջական պտույտ է կատարում 1247,18 երկրային օրվա ընթացքում, իր ուղեծրով շարժվելով միջինում 0,288651 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7462) Գրենոբլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անապատ (Որդուարի շրջան)

Անվան այլ կիրառումների համար տե՛ս՝ ԱնապատԱնապատ (ներկայում պաշտոնական անվանումն է Անաբադ, ադրբ.՝ Anabad), նախկին հայկական, ներկայում ադրբեջանաբնակ գյուղ Ադրբեջանի Հանրապետության կազմում գտնվող Նախիջևանի Ինքնավար Հանրապետության Օրդուբադի շրջանում։


== Պատմամշակութային հուշարձաններ ==
Անապատ գյուղը հարուստ է եղել պատմամշակութային հուշարձաններով։ Հայտնի են Սուրբ Ստեփանոս եկեղեցին, Սուրբ Հռիփսիմե մատուռը, ընդարձակ գերեզմանոցը և այլն։ Բոլոր հուշարձանները Ադրբեջանի հակահայ քաղաքականության հետևանքով ոչնչացվել են։ Գյուղում առկա է նաև մզկիթ։
Անապատի Սուրբ Ստեփանոս եկեղեցին հիմնադրվել է 14-15-րդ դարերում գյուղի կենտրոնական մասում։ Ունեցել է քառամույթ եռանավ բազիլիկ հորինվածք։ Կառուցվել է ճեղքված և մշակված քարից։ Մուտքը եղել է արևմտյան կողմում, ունեցել է զույգ ավանդատներ։ Հայտնի է, որ 17-րդ դարում վերանորոգվել է։ Արդեն 1990 թվականի դրությամբ եղել է ավերակ։
Անապատի Սուրբ Հռիփսիմե մատուռը կառուցվել է ճեղքված և կիսամաշ որձաքարից 19-րդ դարում գյուղից 400-450 մետր դեպի արևելք գտնվող վայրում։ Ունեցել է միանավ հորինվածք։ Մուտքը եղել է արևմուտքից։ Հայտնի է, որ 19-րդ դարում ենթարկվել է վերանորոգման։ Արդեն 1990 թվականի դրությամբ եղել է ավերակ։
Գյուղի ընդարձակ գերեզմանոցը գտնվել է բնակավայրի հյուսիս-արևելյան կողմի ձորալանջին։ Ուսումնասիրողների հաշվարկներով ունեցել 260-ից 265 հարթ քառանկյունի տապանաքարեր, որոնցից 74-ը եղել են արձանագիր։ Ձևավորվել է 15-ից 19-րդ դարերում։ 1980-ական թվականների դրությամբ տապանաքարերի մեծ մասը թաղված է եղել հողի մեջ կամ ենթարկվել տեղահանության։
Անապատի տարածքում գտնվող մզկիթը թվագրվում է 19-րդ դարի վերջ 20-րդ դարի սկզբով։ Ներկայում այն կանգուն է։


== Ծանոթագրություններ ==
Սերգեյ Սարգսյան (օպերային երգիչ)

Անվան այլ կիրառումների համար տե՛ս՝ Սերգեյ Սարգսյան (այլ կիրառումներ)Սերգեյ Սարգսյան (1988, Երևան, Հայկական ԽՍՀ), հայ օպերային երգիչ (բաս)։


== Կենսագրություն ==
Սերգեյ Սարգսյանը ծնվել է 1988 թվականին Երևանում։ 1995-2005 թվականներին սովորել է Երևանի թիվ 54 միջնակարգ դպրոցում։ Դպրոցն ավարտելուց հետո ուսումը շարունակել է Եվրոպական կրթական տարածաշրջանային ակադեմիայում (2006-2012)։ 2012-2016 թվականներին սովորել է Երևանի Կոմիտասի անվան պետական կոնսերվատորիայում։ 2015 թվականից՝ Ա. Սպենդիարյանի անվան օպերայի և բալետի ազգային ակադեմիական թատրոնի մեներգիչ։
2015 թվականին «Գոհար» սիմֆոնիկ նվագախմբի և երգչախմբի հետ, որպես մենակատար, համերգային շրջագայություններով հանդես է եկել Լիբանանում։


== Դերերգեր ==


== Մրցանակներ և պարգևներ ==
Նոդար Գաբունիայի անվան օպերային երգիչների միջազգային մրցույթի 3-րդ մրցանակակիր (2013, Թբիլիսի, Վրաստան)
«Օպերան առանց սահմաննների» երիտասարդ օպերային երգիչների միջազգային մրցույթի դիպլոմ, հատուկ մրցանակ (2014, Կրասնոդար, ՌԴ)
Հայաստանի նախագահի երիտասարդական մրցանակի մրցանակակիր և ոսկե մեդալակիր՝ դասական երաժշտություն բնագավառում՝ «Երգեցողություն» անվանակարգում (2014, Երևան, Հայաստան)


== Ծանոթագրություններ ==
Գարդի (Օդի գավառ)

Գարդի (ֆր.՝ Gardie), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 104 մարդ, բնակչության խտությունը` 22.37 մարդ/կմ²։ Բնակավայրը զբաղեցնում է 4.65 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ, Մոնպելիե քաղաքից` 145 կմ հարավ-արևմուտք, Կարկասոն քաղաքից` 16 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 62 աշխատունակ (15-64 տարեկան) բնակիչ, որոնցից ակտիվ էին 47-ը, իսկ ոչ ակտիվները` 15։ Ակտիվության ցուցանիշը կազմում է 75,8 %։ 47 աշխատունակ մարդկանցից աշխատել է 41 անձ (21 տղամարդ և 20 կին)։ Գործազուրկ են եղել 6 անձ (2 տղամարդ և 4 կին)։ 15 անաշխատունակներից 5-ը եղել են աշակերտներ կամ ուսանողներ, 6-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Իտուասու

Իտուասու (պորտ.՝ Ituaçu), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հարավ-կենտրոնական մասում։ Մտնում է Բրումադուի գավառի կազմի մեջ։ Բնակչությունը կազմում է 18 127 մարդ՝ 2010 թվականի տվյալներով։ Գրավում է 1 216,275 կմ2 տարածք։ Բնակչության խտությունը՝ 14,9 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 30.951.481,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.774,03 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,619 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Տարածքի կլիման կիսաանապատային է։
Սո Ե Ջի

Սո Յե Ջի (հանգըլ 서예지, ծնվել է ապրիլի 6, 1990(1990-04-06), Սեուլ, Հարավային Կորեա)՝ հարավկորեացի դերասանուհի։ Նա սկսել է իր կարիերան  Potato Star 2013QR3 (2013-2014 թթ.) կատակերգությունով։ Դրան հաջորդել են դերերը The Night Watchman's Journal (2014 թ.) դորամայում և  Last (2015 թ.) թրիլերում։


== Վաղ կյանք ==
Սոն սովորել է Յանգվոնի միջնակարգ դպրոցում և Յանգշինի ավագ դպրոցում, այստեղ էլ ստացել է իր նախնական կրթությունը։ Նախքան հեռուստաընկերությունում հաղորդավար լինելը, նա Իսպանիայի գլխավոր լրագրողներից մեկն էր։ Այնուամենայնիվ համոզվելով, որ լրագրությունն իր մասնագիտությունը չէ, դառնում է դերասանուհի, իսկ հետագայում ղեկավարում է Chan Entertainment ընկերությունը։


== Կարիերա ==
Սոն դարձել է SK Telecom-ի մոդել և դերասանուհի՝ հայտնվելով Potato Star 2013QR3 կատակերգությունում 2013 թվականին։


== Ֆիլմագրություն ==


=== Ֆիլմ ===


=== Հեռուստատեսային դրամաներ ===


=== Հեռուստաշոու ===


=== Տեսահոլովակ ===


== Ծանոթագրություններ ==


== Արտաքին հղումներ ==
Seo Ye-ji Archived 2017-08-13 at the Wayback Machine. at King Entertainment (կոր.)